Միջանցք դուրս գալով, աղջնակը շոշափեց նամակն ու ապարանջանը ծոցում, և նրա աչքերն արցունքով լցվեցին։ Նա առաջին հարկ իջավ և գնաց տղամարդկանց հարկաբաժինը, ուր Ռըզա բեյը գրասենյակ ուներ այցելուներ ընդունելու համար։ Մի գյուղացի, հատված ձեռքով զինվորի՝ անկասկած որդու ուղեկցությամբ, և ցածրաձայն մրթմրթացող մի ծեր կին սպասում էին նախասրահում։ Սենյակի խորքում՝ դեպի գրասենյակը տանող դռան մոտ, կալվածքի հաշիվների գրքի մեջ խորասուզված, նստած էր Պետրին։